I starten af november 2016 køber vi ny vaskemaskine hos Elgiganten i Køge. 
Første gang vi bruger vaskemaskinen kommer der vand ud af bunden. Vi kører ud til Elgiganten for at høre hvad vi skal gøre. Vi får at vide vi skal kontakte en tekniker. Den 6. december kommer teknikeren og konstaterer at bundkaret er utæt. Han udbedrer skaden. 
Mellem jul og nytår er den gal med maskinen igen. Tromlen har svært ved at dreje rundt og ved vask larmer den utrolig meget. Igen rekvirerer vi en tekniker, der kommer den 6. januar og konstaterer af lejerne er gået. Teknikeren bestiller en ny reservedel hjem, men siger samtidig til os at hans syntes vi skal kører ud til Elgiganten i Køge og få en snak med dem og en mulig ombytning af maskinen. Teknikeren er chokeret over, at så ny en maskine allerede har de fejl og er ikke i tvivl om det fremover vil være en "mandags-maskine". Vi kører, samme dag, ud til Elgiganten. Ekspedienten vi taler med siger, at ombytning kun kan finde sted når den samme fejl er udbedret 3 gange. Vi prøver at forklare at maskinen er ny, allerede har haft to forskellige fejl, var defekt ved første brug og at det er teknikeren, der har sendt os. Ekspedienten lover at undersøge sagen nærmere, men vi hører ikke mere fra dem. 
Den 16. januar skal teknikeren komme og udskifte lejerene i vores vaskemaskine. Vi kører derfor ud til El-giganten den 14. januar (igen) for at høre hvad de har fundet ud af. Vi får fat i den samme ekspedient, som den 6. januar, og han siger at producenten af vores vaskemaskine har afvist at ombytte maskinen. Han fortæller også, at der i systemet står at afdelingschefen for hvidevarer i Elgiganten i Køge skulle have kontaktet os, hvilket vi kunne fortælle ikke var sket. Vi er meget uforstående over for deres svar, da vi ikke føler vi vi har fået et seriøst og brugbart svar. Vi spurgte bl.a. andet om vi, som kompensation, kunne få en forsikring på maskinen, men her blev vi også afvist. For det første ville de ikke give os en forsikring og for det andet havde vi taget maskinen i brug, så vi kunne heller ikke tegne en selv, da det skulle have været gjort inden vi tog den i brug. Vi beder om et telefonnummer til producenten af vaskemaskinen og får det udleveret. Vi kører derfra lige så frustreret som da vi kom.
Den 16. januar kommer teknikeren hjem til os for at udbedre lejerne. Da han pakker reservedelen ud er den defekt og han kan derfor ikke lave vores maskine. Han kan godt se vi nu er ved at være desperate og kontakter derfor Elgiganten i Køge, men han bliver også afvist. Det bedste bud de kunne komme med var en lånemaskine, hvis de kunne finde en og vi skulle selv hente den. Efterfølgende fik vi en sms hvor der stod de ikke havde nogen lånemaskine.
Vi kontakter nu selv producenten og tekniker-firmaet, hvilket munder ud i en ombytning af maskinen.
Den 17. januar snakker vi med afdelingschefen for hvidevarer afdelingen og fortæller ham om vores oplevelse af både hans og hans medarbejders indsat for god kundepleje. Han viser på intet tidspunkt sympati eller forståelse og siger blot at sådan er deres procedurer.
Vi sidder nu tilbage og tænker hvad vi skal med Elgiganten Køge-hvidevarer, for de går da ikke ind for tilfredse og glade kunder. Når de har solgt et produkt frasiger de sig efterfølgende ethvert ansvar. Det de ikke kunne gøre for os, kunne vi da heldigvis selv.